सामग्री: अमरीकी विदेश मंत्रालय की प्रवक्ता मैरी हर्फ़ ने बताया कि कुछ और दिनों में भी दूतावास बंद किए जा सकते हैं.

अमरीकी विदेश मंत्रालय के एक प्रवक्ता ने कहा कि ये आदेश उन दूतावासों और वाणिज्य दूतावासों पर लागू होता है जो आमतौर पर रविवार को खुले रहते हैं.

इस्लामिक दुनिया में रविवार कामकाजी दिन होता है. दुनिया के दूसरे हिस्सों में अमरीकी राजनयिक दफ्तर रविवार को बंद रहते हैं.

पिछले साल 11 सितंबर को लीबिया के 

बेनगाज़ी में अमरीकी वाणिज्य दूतावास पर हमला हुआ था, जिसमें चार अमरीकी नागरिकों की मौत हो गई थी.

दूसरे अमरीकी दूतावास नियमित रूप से प्रदर्शनकारियों के निशाने पर रहते हैं.

ख़तरे की आशंका

पिछले साल बेनगाज़ी में अमरीकी वाणिज्य दूतावास पर हुए हमले में राजदूत समेत चार लोगों की मौत हो गई थी.

अमरीकी विदेश मंत्रालय की प्रवक्ता मैरी हर्फ़ ने बीबीसी को बताया, "हमने अपने उन सभी दूतावासों और वाणिज्य दूतावासों को रविवार को कामकाज बंद रखने का निर्देश दिया है जो आमतौर पर खुले रहते हैं, खासतौर से चार अगस्त को. संभव है कि हम कुछ और दिनों को दूतावास कार्यालय बंद रखेंगे."

अधिकारी ने कहा कि विदेश मंत्रालय को संभावित ख़तरे की सूचना मिली थी इसीलिए एहतियातन ऐसा क़दम उठाया गया है.

सीबीएस न्यूज़ ने ख़बर दी है कि सरकारी आदेश से बहरीन, इसराइल, जॉर्डन, कुवैत, लीबिया, ओमान, कतर, सऊदी अरब, यमन, अफ़गानिस्तान और बांग्लादेश के दूतावास और वाणिज्य दूतावास रविवार को बंद रहेंगे.

पिछले साल लीबियाई शहर बेनगाज़ी के अमरीकी दूतावास पर हुए हमले में अमरीकी राजदूत क्रिस्टोफ़र स्टीवन्स और तीन अन्य दूतावास कर्मचारियों की मौत हो गई थी.

(आप ख़बरें पढ़ने और अपनी राय देने के लिए हमारे 

फेसबुक पन्ने पर भी आ सकते हैं और 

ट्विटर पर फ़ॉलो भी कर सकते हैं.)

\nपिछली सामग्री को संक्षेप में निम्नानुसार किया जा सकता है:
अमरीका अपने कई दूतावास और वाणिज्य दूतावास रविवार को बंद रखेगा, इनमें से ज़्यादातर मध्यपूर्व में स्थित हैं. अमरीकी अधिकारियों के मुताबिक ऐसा एक ख़तरे की आशंका को देखते हुए किया जा रहा है.